Rehor Uram Podtatranský

Rehor Uram Podtatranský alebo Gregor Uram Podtatranský, občianskym menom: Gregor Uram (pseudonymy: Mura, Podtatranský, Stráňan, Žalostín, Drahotín, Národovec, Wážsky; * 12. marec 1846, Mikulášsky Hušták)† 8. september 1924, Košice) bol slovenský národný buditeľ, učiteľ, redaktor, spisovateľ, básnik, prozaik, dramatik, publicista, folklórista,  prekladateľ a organista.

Zo života 
Bol z veľmi chudobných pomerov. Mal päť súrodencov. Otec Ján Uram bol kožušnícky majster. Keď mal osem rokov otec zomrel. Posledné šieste dieťa sa narodilo krátko po smrti otca. Keď mal 13 rokov matka Terézia (rod. Antošková) si vypožičala od cirkvi 40 zlatých a vyprevadila ho na štúdium do Banskej Štiavnice. Na Evanjelickom lýceu v Banskej Štiavnici študoval medzi rokmi 1859 - 1867.

V roku 1868 študoval na lekárskej fakulte univerzity vo Viedni, ale štúdium nedokončil, kvôli nedostatku peňazí. V roku 1872 na učiteľskej prípravke v Kláštore pod Znievom zložil skúšky na učiteľa. Ako učiteľ pôsobil v Liptovskom Mikuláši od roku 1867. V roku 1912, keď mal 65 alebo 66 rokov tak bol penzionovaný. Od roku 1920 žil v Košiciach.

Ako redaktor pôsobil v Národných novinách, kde písal články, recenzie, preklady, prispieval aj svojou tvorbou - poéziou, prózou. Prispieval do časopisu Dom a škola. Prispieval do detských časopisov: Včelka, Priatelia dietok, Noviny malých a Zornička. Prispieval do časopisu Dětské květy, ktorý sa neskôr premenoval na Dětský máj. Jeho tvorba okrem časopisoch vychádzala aj v kalendároch. Autorsky sa podieľal na tvorbe učebníc, šlabikárov a čítaniek. Bol prekladateľom divadelných hier z maďarčiny, ktoré preložil pre divadelných ochotníkov. Medzi rokmi 1894 - 1896 prispieval do Slovenských pohľadov literárnohistorickými článkami v rubrike Zemianski veršovníci slovenskí.

Od roku 1898 pôsobil ako tajomník vo vydavateľsko-kníhkupeckom účastinárskom spolku Tranoscius.

Zomrel vo veku 78 rokov, dňa 8. septembra 1924 v Košiciach, kde žil štyri roky.

Rodina 
 V roku 1873 sa oženil s Ľudmilou Scholtz, narodili sa im štyri deti. V roku 1885 sa narodil Jozef, syn Ján a dve dcéry. Anna sa narodila v roku 1889. Syn Jozef, lekár sa podpísal pod Martinskú deklaráciu. V Košickej nemocnici Louisa Pasteura je zaznamenaná prvá najstaršia operácia, ktorá bola vykonaná v tejto nemocnici, z apríla v roku 1919. Operáciu slepého čreva s tímom vykonal MUDr. Jozef Uram.

Dielo

Próza 
 Srbský junák (1893)
 V zajatí (1893), historický román, podtitul: historicko-romantický obraz z hôr Kavkazu
 Sedmoro rozpoviedok (1894), vytlačil Ján Bežo a spol. v Senici
 Striga (1907), Dejohra v piatich dejstvách. Napísal Gregor Uram-Podtatranský. Tlačou a nákladom Klimeša a Pivku v Liptovskom Sv. Mikuláši.
 Poviestky (1908)
 Pijan gazda, alebo, Opilci dědictví království Božího nedojdou, (1925), Tranoscius, Lipt. Sv. Mikuláš.

Literatúra pre deti a mládež 
 Vianočné rozprávky (1922), Tranoscius, Liptovský Sv. Mikuláš
 Zlaté perličky pre dobré detičky (1882), poézia
 Pekné kvietky pre pilné dietky (1910), poézia
 Milému dieťaťu (1924), poézia
 Pre domov (1924), poézia
 Na výslní (1925), poézia
 Rozprávky (1899), próza
 Výlet do hory (1908), próza, Tranoscius v Liptovskom svätom Mikuláši

Odborná literatúra 
 Kronika slovenského ochotníckeho divadla v Liptovskom Sv. Mikuláši od roku 1837 – 1908
 Zemianski veršovníci slovenskí (1837)
 Obrázkový šlabikar a prvá čitanka pre školy evanjelické augš. vyz. (1902), V Liptovskom Sv. Mikuláši nákladom knihkupeckého a vydavateľského účastinárskeho spolku Tranoscius.
 Sobrané práce Rehora Urama-Podtatranského 1 – 3 (1922), Vydáva Július Kustra

 Pamäti 
 Rozpomienky a črty (1922), vydal Július Kustra, Košice

 Editorská činnosť 
 Pohräbné verše, poézia (1879, 1879, 1883, 1906, prvé dve časti zostavil s Karolom Salvom)

 Články 
 Morské oko, Orol, 1874
 Na Kriváni, Národnie noviny, č. 147, 1883
 Víla Štrbského plesa, Národnie noviny, 1894
 Nad hrobom Jakuba Greichmana, Slovenské pohľady 11/VI, roč. 17, 1897
 Nemoce a ich liečenie u pospolitého ľudu, Sborník Museálnej slovenskej spoločnosti, roč. 3, 1898
 Slovenské názvy obcí a miest, Sborník Museálnej slovenskej spoločnosti, 1898
 Hlas Kriváňa, Časopis MSS, 1901
 Vznik a zdokonaľovanie sa remesiel, Časopis Museálnej slovenskej spoločnosti, č.2, ročník VIII., 15. apríl 1905.
 Príčiny sťahovania sa nášho ľudu z Liptova. (Dokončenie.), Podáva Gregor Uram-Podtatranský, Časopis Museálnej slovenskej    spolocnosti. roč. X, č. 4. Turčiansky Sv. Martin, 1907
 Liek sĺz, Gregor Uram-Podtatranský, Slovenské Pohľady, roč. XXVII., rubrika: Básne, str. 108, 1907                                                 
 Pohrebné verše, Gregor Uram, Slovenské Pohľady, roč. XXVII., rubrika: Literatúra a umenie, str. 128, 1907.
 Na  Všechsvätých, Gregor Uram-Podtatranský, Slovenské Pohľady, roč. XXVII., rubrika: Básne, str. 621, 1907
 Kosti z husy. Obrázok z dedinského života., 1000 nejkrásnějších novell světových spisovatelů, zv. 3. Praha, Vilímek, 1916
 Vo víchre, Gregor Uram-Podtatranský, Slovenské Pohľady, roč. XXVII., rubrika: Básne, str. 689, 1907
 Pamätník na Kriváni, Krásy Slovenska, 1923
 Ajhľa, kacír!, Brat. listy, Mladá Boleslav, pred r. 1930, 2 s.
 O živote a smrti Juraja Jánošíka, Slovenská politika, roč. 11., č. 33, s. 5, 1930.

 Iné 
 K výšinám: (antológia slovenskej poézie evanjelickej.), Zväzok 1, Tranoscius, 1936
 Zlatá muzika - Antológia slovenskej poézie pre deti, zostavil Ondrej Sliacky, ilust. Maja Dusíková, Mladé letá, 1980,Zlatá muzika : antológia slovenskej poézie pre deti, worldcat.org dve básne na str. 16: Chlapec na drevenom koni, Dievča s pajácikom.

 Literatúra 
 Dr. Ormis, Ján V.: Zo života slovenského, Tranoscius, Liptovský Sv. Mikuláš, 1933, (str. 121-122)
 Kolivošková, Elena: Pamätné tabule mesta Košice, Verejná knižnica Jána Bocatia Košice, 1996, ISBN	80-88687-11-X.
 Kocák, Michal: Rehor Uram-Podtatranský - život a dielo, LitArch, 1996
 Kaššayová, Terézia: Literárna pozostalosť Rehora Urama-Podtatranského, LitArch, 1996
 Pšenák, Jozef: Rehor Uram Podtatranský - pedagóg. Časť 1.-2 Jozef Pšenák 49, 1997
 Pšenák, Jozef: Rehor Uram Podtatranský (1846-1924), autor šlabikárov, čítaniek a detskej literatúry, Muzeum Komenského, Přerov, 2005, materiály z odbornej konferencie, 22.-23. júna 2004 v Přerove, Učitelé - autoři učebnic a dětské literatury Michníková, Mária, Salajová, Ivona: Rehor Uram - Podtatranský : výberová personálna bibliografia pri príležitosti 160. výročia narodenia, Knižnica G. F. Belopotockého, Liptovský Mikuláš, 2006, ISBN 8085702851
 Zuzana Profantová: Od folklóru k literárnemu folklorizmu'', Ústav etnológie SAV v Bratislave, 2011, (Vklad Rehora Urama-Podtatranského do slovenskej etnografie a folkloristiky, str. 60-67), ISBN 978-80-970975-0-9

Pamätníky 
 Pamätná tabuľa. Pamätná tabuľa je umiestnená v Košiciach na bytovom dome na Štefánikovej ulici 4-6, tabuľa je umiestnená vedľa vchodu čísla 4. Bytový dom je zapísaný ako Národná kultúrna pamiatka od roku 1963. Pamätnú tabuľu v roku 1928 slávnostne odhalila Matica slovenská, ktorá ju dala aj vyhotoviť. Dielo vytvoril akademický sochár Frico Motoška. Na tabuli je reliéf Urama Podtatranského, košický Dóm sv. Alžbety, lipová vetvička a kniha. Na tabuli je text: „SLOVENSKÝ UČITEĽ A SPISOVATEĽ REHOR URAM PODTATRANSKÝ 1864-1924“.

Referencie

Externé odkazy 
 Literárne informačné centrum
 Spolok slovenských spisovateľov
 Kováči mysle, časopis Zvesti č. 1/2016, str. 8, autorka: Mgr. Daniela Fiačanová
 Učiteľ Rehor Uram-Podtatranský zarábal päťsto zlatých štvrťročne, myliptov.sme.sk

Slovenskí pedagógovia
Slovenskí spisovatelia
Slovenskí spisovatelia pre deti a mládež
Slovenskí básnici
Slovenskí prozaici
Slovenskí dramatici
Slovenskí publicisti
Slovenskí novinári
Slovenskí folkloristi
Slovenskí národní buditelia
Tranoscius
Osobnosti z Liptovského Mikuláša